text: Cil ert evesques et canceliers saint Pére
   Il list la letre ; li autre l’escoutérent.
   Le non lor dist del pére et de la mére,
   Et de celi que il ot espousée,
   Et si lor dist de ques parais il ére :
   Et la moitié de l’anel ont trouvée,
   Dedens la cartre trés bien envolepée,
   Dont la moitié li ot recommandée.
   Ele l'ot bien estoie et gardée;
   Il li demande; ele l’a aprestée;
   Il les assamble, si se sont acordées.
   Dist l'apostoiles : «Ceste ensegne est prouvée.»
   «Sire», dist ele, «que l' m’aviés tant celée?
   PageV01P254
   Si les eusse rendues et moustrées.»
   Grans fu li diex, a terre ciet pasmée.
  